Leqbayel mgal aɛraben d udabu i d-yulin imiren, d ugadal n tutlayt Tamaziɣt, imi netta yella d win iḥemlen Tamaziɣt am Leqbayel imerra, yerra lwelh-ines ɣer-s yelmed-it, yegza d acu-t, yessen akk amezruy-ines, yettbaɛ abrid n Mulud MEƐMRI. D win yellan yettenaɣen ɣef tmaziɣt, yetteki seg yimenza i d-ylḥaq usnulfu n sandikkat, d yiwen seg yiemenza i t-ikecmen, iqeddec deg-s di temlilliyin yeqqnen ɣer tsertit n tmaziɣt, yeqedec deg ukabar asertan n RCD, yetteki daɣen deg umussu adelsan amaziɣ yellan di lwaqt-nni, d argaz i wumi sellen medden, tekcem-as leqdar, awal-is yettɛeddi, gan-as azal d amuqqran, yekcem deg tdukkla n waddal yuɣal d netta i d-imḍebbar-ines.